b"\n_START_ARTICLE_\nPelai Vilar i Puig\n_START_SECTION_\nBiografia\n_START_PARAGRAPH_\nVa arribar a M\xc3\xa8xic el 3 d'abril de 1949. Estudi\xc3\xa0 el batxillerat a M\xc3\xa8xic i el 1963 es llicenci\xc3\xa0 en medicina i cirurgia a la Facultat de Medicina de la Universitat Nacional Aut\xc3\xb2noma de M\xc3\xa8xic. El mateix any fou adjunt del servei d'otorinolaringologia de l'Hospital Veinte de Noviembre i el 1964 de l'Hospital Espa\xc3\xb1ol. De 1964 a 1966 va treballar a la Glasgow Royal Infirmary, i de 1967 a 1971 fou cap del servei d'otorinolaringologia de l'Hospital Norte Pemex de Ciutat de M\xc3\xa8xic. De 1971 a 1983 fou  cap del servei d'otorinolaringologia de l'Hospital Central Norte Pemex. _NEWLINE_De 1971 a 1998 tamb\xc3\xa9 fou primer professor i despr\xc3\xa9s catedr\xc3\xa0tic d'otorinolaringologia de Pregraduats a la Facultat de Medicina de la UNAM. Tamb\xc3\xa9 \xc3\xa9s membre numerari des de 1982 de l'Academia de Medicina de M\xc3\xa9xico, que presid\xc3\xad en 1996; membre de l'American Rhinologic Society; president de la Sociedad Mexicana de Otorrinolaringolog\xc3\xada (1979-1980) i director dels seus Anales de 1980 a 1988. Des del 18 de febrer del 2008 \xc3\xa9s el Cap de la Divisi\xc3\xb3 d'Estudis de Postgrau de la Facultat de Medicina de la Universitat Nacional Aut\xc3\xb2noma de M\xc3\xa8xic."